钦定古今图书集成/理学汇编/学行典/第235卷 > 李祥
## 钦定古今图书集成/理学汇编/学行典/第235卷 > 李祥

按《嘉兴府志》：“李祥，海盐人。少雄于力，知书史，每抱愤
世疾邪之志。乡中有争斗悖犯者，必折之以义，无少
依违，人咸敬惮之。隆安初，孙恩寇海上，祥纠集乡豪
为防御。内史袁崧率兵讨恩，祥从崧筑垒沪渎，协力
相持。久之，恩骤至，崧与敌战而死，沪渎遂陷。时祥不
在左右，闻而奔死所，突白刃，收崧尸归葬焉。时人义”
之，名其所居之里曰“教义里。”